6.3.2023
SL
Uradni list Evropske unije
L 68/5
(7)
Poleg tega so Združene države Amerike obvestile Komisijo o desetih izbruhih visokopatogene aviarne influence pri perutnini v zveznih državah Kalifornija (1), Kansas (1), New York (1), Misisipi (2) in Pensilvanija (5) v Združenih državah Amerike, ki so bili med 1. februarjem 2023 in 22. februarjem 2023 potrjeni z laboratorijsko analizo (RT-PCR).
(8)
Po teh nedavnih izbruhih visokopatogene aviarne influence so veterinarski organi Kanade, Združenega kraljestva in Združenih držav Amerike okrog prizadetih obratov vzpostavili 10-kilometrska območja pod nadzorom in izvedli politiko pokončanja za nadzor prisotnosti visokopatogene aviarne influence in omejitev širjenja navedene bolezni.
(9)
Kanada, Združeno kraljestvo in Združene države Amerike so Komisiji predložili informacije o epidemioloških razmerah na svojem ozemlju in o ukrepih, ki so jih sprejeli za preprečitev nadaljnjega širjenja visokopatogene aviarne influence.
Komisija je ocenila navedene informacije.
Na podlagi navedene ocene in za varovanje zdravstvenega statusa živali v Uniji ne bi smel biti več dovoljen vstop pošiljk perutnine, zarodnega materiala perutnine ter svežega mesa perutnine in pernate divjadi z območij z omejitvami, ki so jih vzpostavili veterinarski organi Kanade, Združenega kraljestva in Združenih držav Amerike zaradi nedavnih izbruhov visokopatogene aviarne influence, v Unijo.
(10)
Kanada je predložila posodobljene informacije o epidemioloških razmerah na svojem ozemlju v zvezi s petnajstimi izbruhi visokopatogene aviarne influence v obratih s perutnino v provincah Alberta (3), Britanska Kolumbija (2), Ontario (4), Quebec (3) in Saskatchewan (3) v Kanadi, ki so bili potrjeni med 19. septembrom 2022 in 6. decembrom 2022.
(11)
Poleg tega je Združeno kraljestvo predložilo posodobljene informacije o epidemioloških razmerah na svojem ozemlju v zvezi s šestimi izbruhi visokopatogene aviarne influence v obratih s perutnino na otokih Orkney (2) in v grofiji East Ayrshire (1) na Škotskem v Združenem kraljestvu ter v grofijah Cheshire (1) in Yorkshire (2) v Angliji v Združenem kraljestvu, ki so bili potrjeni med 28. avgustom 2022 in 8. novembrom 2022.
(12)
Poleg tega so Združene države Amerike predložile posodobljene informacije o epidemioloških razmerah na svojem ozemlju v zvezi s sedeminsedemdesetimi izbruhi visokopatogene aviarne influence v obratih s perutnino v zveznih državah Arkansas (1), Kalifornija (7), Kolorado (1), Iowa (2), Minnesota (16), Misisipi (1), Nebraska (1), New York (1), Severna Dakota (4), Oregon (1), Pensilvanija (3), Južna Dakota (15), Tennessee (1), Utah (16), Washington (3) in Wisconsin (4) v Združenih državah Amerike, ki so bili potrjeni med 29. marcem 2022 in 8. decembrom 2022.
(13)
Kanada, Združeno kraljestvo in Združene države Amerike so predložili tudi informacije o ukrepih, ki so jih sprejeli za preprečitev nadaljnjega širjenja visokopatogene aviarne influence.
Zlasti po navedenih izbruhih navedene bolezni so Kanada, Združeno kraljestvo in Združene države Amerike izvedli politiko pokončanja za obvladovanje in omejitev širjenja navedene bolezni, ter dokončali tudi potrebne ukrepe čiščenja in razkuževanja po izvedbi politike pokončanja v okuženih obratih s perutnino na svojih ozemljih.
(14)
Komisija je ocenila informacije, ki so jih predložili Kanada, Združeno kraljestvo in Združene države Amerike, in ugotovila, da so bili izbruhi visokopatogene aviarne influence v obratih s perutnino odpravljeni in da ni več tveganja, povezanega z vstopom v Unijo perutninskega blaga z območij Kanade, Združenega kraljestva in Združenih držav Amerike, s katerih je bil vstop perutninskega blaga v Unijo začasno ustavljen po navedenih izbruhov.
(15)
Prilogi V in XIV k Izvedbeni uredbi (EU) 2021/404 bi bilo zato treba spremeniti, da se upoštevajo trenutne epidemiološke razmere v zvezi z visokopatogeno aviarno influenco v Kanadi, Združenem kraljestvu in Združenih državah Amerike.
(16)
Ob upoštevanju trenutnih epidemioloških razmer v zvezi z visokopatogeno aviarno influenco v Kanadi, Združenem kraljestvu in Združenih državah Amerike ter resnega tveganja za vnos te bolezni v Unijo bi morale spremembe prilog V in XIV k Izvedbeni uredbi (EU) 2021/404, uvedene s to uredbo, začeti veljati čim prej.